เศรษฐกิจครัวเรือนดีขึ้นแต่การใช้จ่ายยังซึมต่อ
กสิกรฯ เผยใช้จ่ายภาคเอกชนยังคงซบเซา แม้ภาวะเศรษฐกิจของครัวเรือนจะดีขึ้น
29 ต.ค. 2565

กสิกรฯ เผยใช้จ่ายภาคเอกชนยังคงซบเซา แม้ภาวะเศรษฐกิจของครัวเรือนจะดีขึ้น
ศูนย์วิจัยกสิกรไทย เปิดเผยดัชนีภาวะเศรษฐกิจของครัวเรือน (KR-ECI) เดือน พ.ย. ปรับตัวเพิ่มขึ้นมาอยู่ที่ 44.9 เนื่องด้วยครัวเรือนกังวลลดลงเรื่องราคาสินค้า และภาระค่าใช้จ่าย (ไม่รวมหนี้) หลังจากราคาสินค้าในหลายหมวดรายการสำคัญปรับตัวลดลงจากเดือนก่อนหน้า
อย่างไรก็ดี ดัชนีภาวะเศรษฐกิจของครัวเรือนที่สำรวจนั้น บางกรณีอาจไม่สามารถสะท้อนการใช้จ่ายของภาคเอกชนในเชิงรูปธรรมได้ โดยเดือน พ.ย. คนไทยทั้งประเทศยังอยู่ในช่วงแสดงความอาลัยแด่ในหลวงรัชกาลที่ 9 ประกอบกับรัฐบาลไม่มีมาตรการกระตุ้นทางเศรษฐกิจ สถานประกอบการและห้างร้านต่างๆ ไม่ทำการตลาด ส่งผลให้การบริโภคของภาคเอกชนยังอยู่ในภาวะที่ชะลอตัวต่อเนื่องจากเดือน ต.ค. กล่าวคือ โดยครัวเรือนไม่อยู่ในบรรยากาศที่จะใช้จ่าย แม้องค์ประกอบดัชนีภาวะเศรษฐกิจของครัวเรือนจะให้ภาพที่ดีขึ้นก็ตาม
สำหรับดัชนีสะท้อนมุมมองคาดการณ์ 3 เดือนข้างหน้า ปรับตัวดีขึ้นมาอยู่ที่ 45.6 สะท้อนว่าครัวเรือนเริ่มเปลี่ยนมุมมองต่อเศรษฐกิจไทยในช่วงต้นปี 2560 เป็นไปในเชิงบวกมากขึ้น ส่วนหนึ่งเนื่องมาจากครัวเรือนส่วนใหญ่มองว่าจะมีรายได้ที่ดีขึ้นภาพประกอบข่าว